
DR.31.10.2017                                                        81                   

 
 Tuan Zairil Khir Johari [Bukit Bendera]: Okey, okey. Baik, baik.  

 Tuan Sim Chee Keong [Bukit Mertajam]: Terima kasih Tuan Yang di-Pertua juga 
Ahli Yang Berhormat Bukit Bendera. Tadi disebut tentang nama saya ada, so saya rasa saya 
perlu mencelah sikit. Tentang kenyataan Ahli Yang Berhormat Tanjong Karang yang 
merupakan Yang Berhormat Menteri. Saya rasa adakah ahli Yang Berhormat Bukit Bendera 
setuju bahawa kenyataan beliau sememangnya bertujuan untuk memesongkan fakta, 
mempolitikkan isu ini dan juga mengelirukan Dewan. Beliau mencabar saya untuk 
mengemukakan usul dan saya juga telah mengemukakan usul. Saya juga mohon supaya 
Tuan Yang di-Pertua akan memberikan satu keputusan yang adil terhadap isu ini. Terima 
kasih.  

 Tuan Zairil Khir Johari [Bukit Bendera]: Yang Berhormat Bukit Mertajam, pihak 
di sebelah sana itu memang berniat buruk ya. Selalu memfitnah dan menyalahkan kerajaan 
negeri.Seperti mana dalam kes ini dan saya sebenarnya mengecam tindak tanduk 
sedemikian kerana ia hanya akan mengganggu siasatan yang sedang dilakukan serta 
menimbulkan kesusahan hati khususnya bagi keluarga mangsa. Jadi saya memang merasa 
bahawa tindakan mereka adalah amat keji dan tidak patut mempolitikkan.  

Tuan Yang di-Pertua, rentetan tragedi di Tanjung Bungah, saya ingin mengambil 
kesempatan ini untuk mengucapkan ribuan terima kasih kepada semua anggota pasukan 
Jabatan Bomba dan Penyelamat Malaysia yang telah menunjukkan dedikasi dan sikap kerja 
yang tidak mengenal putus asa.  Usaha mereka yang berterusan selama 48 jam berturut-
turut telah memungkinkan ke semua mayat mangsa dikeluarkan dengan segera walaupun 
tertimbus dalam runtuhan yang begitu besar.  

Seramai lebih kurang 200 anggota bomba telah berkampung di kawasan 
kemalangan siang dan malam dalam membentuk 3 kumpulan yang bekerja secara bergilir-
gilir bagi membolehkan operasi penyelamatan dilakukan 24 jam tanpa henti. Justeru, saya 
ingin merakamkan setinggi-tinggi penghargaan kepada pasukan daripada 5 buah Balai 
Bomba iaitu Bagan Jermal, Perai, Jalan Perak, Paya Terubong dan Kepala Batas atas 
komitmen mereka dalam menghadapi situasi yang mencabar ini.  

 Pada masa yang sama, operasi tidak akan berjaya tanpa bantuan dan sokongan 
daripada pasukan ibu pejabat daripada Putrajaya serta pasukan SMART, pasukan STORM 
dan Unit Pengesan K-9 yang telah menyumbang kepakaran mereka. Tidak dilupai juga 
pasukan-pasukan bomba sukarela yang telah membantu dalam operasi tersebut. Semua 
warga bomba telah sekali lagi  membuktikan bahawa mereka mempunyai kepakaran teknikal 
yang serba boleh dan mampu menghadapi apa juga cabaran. Operasi yang dilakukan tidak 
mudah ya apabila terdapat banyak cerucuk besi, batuan besar serta tanah liat yang 
melambatkan usaha mencari dan menyelamat. Mujur dengan kepakaran pasukan bomba, 
segala cabaran dapat diatasi dalam masa yang singkat.  

 Walaupun sentiasa berhadapan dengan risiko yang amat tinggi khususnya semasa 
kebakaran atau operasi penyelamatan dalam keadaan tanah runtuh, banjir dan musibah lain, 
pengorbanan anggota bomba sering kali kurang diiktiraf. Ini jelas terbukti apabila skim 
perkhidmatan mereka yang terletak di bawah Perkhidmatan Awam Am dianggap lebih rendah 
tarafnya berbanding dengan Angkatan Tentera Malaysia dan Polis Diraja Malaysia.  Oleh 
yang demikian, saya ingin mengulangi cadangan yang pernah saya kemukakan di dalam 
Dewan yang mulia ini iaitu untuk menyelaraskan Skim Gaji Anggota Bomba agar setaraf 
dengan pasukan polis kerana pelaksanaan tugas dan tanggungjawab pasukan bomba secara 
lazimnya mendedahkan mereka kepada keadaan yang berisiko tinggi dan yang amat sukar 
dan berbahaya.  

 Pada masa yang sama, elaun dan kemudahan pegawai bomba juga harus dikaji 
semula agar setimpal dengan tanggungjawab mereka serta kos sara hidup yang kian 
meningkat. Sebagai contoh beban kerja anggota bomba di kawasan bandar adalah jauh lebih 
berat berbanding rakan sejawatan mereka di kawasan luar bandar atau separuh bandar. 
Kadar kemalangan, kebakaran dan bencana adalah tidak sekerap berbanding di bandar. 
Tambahan lagi kos untuk menyara hidup, menyara diri dan keluarga di kawasan bandar 
adalah jauh lagi mahal. Namun tidak ada elaun khas atau elaun tambahan selain daripada 
bantuan sara hidup (COLA) yang tidak seberapa.  

 Seharusnya patut diwujudkan satu elaun khas umpamanya elaun risiko ataupun risk 
allowance yang menjadi kelaziman di negara-negara lain berdasarkan kesukaran kerja dan 
tahap bahayanya sesebuah zon atau kawasan. Sudah tiba masanya kita menghargai jasa 



Tuan Zairil Khir Johari [Bukit Bendera]: Okey, okey. Baik, baik. Tuan Sim Chee Keong [Bukit Mertajam]: Terima kasih Tuan Yang di-Pertua juga Ahli Yang Berhormat Bukit Bendera. Tadi disebut tentang nama saya ada, so saya rasa saya perlu mencelah sikit. Tentang kenyataan Ahli Yang Berhormat Tanjong Karang yang merupakan Yang Berhormat Menteri. Saya rasa adakah ahli Yang Berhormat Bukit Bendera setuju bahawa kenyataan beliau sememangnya bertujuan untuk memesongkan fakta, mempolitikkan isu ini dan juga mengelirukan Dewan. Beliau mencabar saya untuk mengemukakan usul dan saya juga telah mengemukakan usul. Saya juga mohon supaya Tuan Yang di-Pertua akan memberikan satu keputusan yang adil terhadap isu ini. Terima kasih. Tuan Zairil Khir Johari [Bukit Bendera]: Yang Berhormat Bukit Mertajam, pihak di sebelah sana itu memang berniat buruk ya. Selalu memfitnah dan menyalahkan kerajaan negeri.Seperti mana dalam kes ini dan saya sebenarnya mengecam tindak tanduk sedemikian kerana ia hanya akan mengganggu siasatan yang sedang dilakukan serta menimbulkan kesusahan hati khususnya bagi keluarga mangsa. Jadi saya memang merasa bahawa tindakan mereka adalah amat keji dan tidak patut mempolitikkan. Tuan Yang di-Pertua, rentetan tragedi di Tanjung Bungah, saya ingin mengambil kesempatan ini untuk mengucapkan ribuan terima kasih kepada semua anggota pasukan Jabatan Bomba dan Penyelamat Malaysia yang telah menunjukkan dedikasi dan sikap kerja yang tidak mengenal putus asa. Usaha mereka yang berterusan selama 48 jam berturut- turut telah memungkinkan ke semua mayat mangsa dikeluarkan dengan segera walaupun tertimbus dalam runtuhan yang begitu besar. Seramai lebih kurang 200 anggota bomba telah berkampung di kawasan kemalangan siang dan malam dalam membentuk 3 kumpulan yang bekerja secara bergilir- gilir bagi membolehkan operasi penyelamatan dilakukan 24 jam tanpa henti. Justeru, saya ingin merakamkan setinggi-tinggi penghargaan kepada pasukan daripada 5 buah Balai Bomba iaitu Bagan Jermal, Perai, Jalan Perak, Paya Terubong dan Kepala Batas atas komitmen mereka dalam menghadapi situasi yang mencabar ini. Pada masa yang sama, operasi tidak akan berjaya tanpa bantuan dan sokongan daripada pasukan ibu pejabat daripada Putrajaya serta pasukan SMART, pasukan STORM dan Unit Pengesan K-9 yang telah menyumbang kepakaran mereka. Tidak dilupai juga pasukan-pasukan bomba sukarela yang telah membantu dalam operasi tersebut. Semua warga bomba telah sekali lagi membuktikan bahawa mereka mempunyai kepakaran teknikal yang serba boleh dan mampu menghadapi apa juga cabaran. Operasi yang dilakukan tidak mudah ya apabila terdapat banyak cerucuk besi, batuan besar serta tanah liat yang melambatkan usaha mencari dan menyelamat. Mujur dengan kepakaran pasukan bomba, segala cabaran dapat diatasi dalam masa yang singkat. Walaupun sentiasa berhadapan dengan risiko yang amat tinggi khususnya semasa kebakaran atau operasi penyelamatan dalam keadaan tanah runtuh, banjir dan musibah lain, pengorbanan anggota bomba sering kali kurang diiktiraf. Ini jelas terbukti apabila skim perkhidmatan mereka yang terletak di bawah Perkhidmatan Awam Am dianggap lebih rendah tarafnya berbanding dengan Angkatan Tentera Malaysia dan Polis Diraja Malaysia. Oleh yang demikian, saya ingin mengulangi cadangan yang pernah saya kemukakan di dalam Dewan yang mulia ini iaitu untuk menyelaraskan Skim Gaji Anggota Bomba agar setaraf dengan pasukan polis kerana pelaksanaan tugas dan tanggungjawab pasukan bomba secara lazimnya mendedahkan mereka kepada keadaan yang berisiko tinggi dan yang amat sukar dan berbahaya. Pada masa yang sama, elaun dan kemudahan pegawai bomba juga harus dikaji semula agar setimpal dengan tanggungjawab mereka serta kos sara hidup yang kian meningkat. Sebagai contoh beban kerja anggota bomba di kawasan bandar adalah jauh lebih berat berbanding rakan sejawatan mereka di kawasan luar bandar atau separuh bandar. Kadar kemalangan, kebakaran dan bencana adalah tidak sekerap berbanding di bandar. Tambahan lagi kos untuk menyara hidup, menyara diri dan keluarga di kawasan bandar adalah jauh lagi mahal. Namun tidak ada elaun khas atau elaun tambahan selain daripada bantuan sara hidup (COLA) yang tidak seberapa. Seharusnya patut diwujudkan satu elaun khas umpamanya elaun risiko ataupun risk allowance yang menjadi kelaziman di negara-negara lain berdasarkan kesukaran kerja dan tahap bahayanya sesebuah zon atau kawasan. Sudah tiba masanya kita menghargai jasa.